PMIndiaData/PMIndiaSum huggingface dataset:
৬টি নতুন আই আই টি গড়ে তুলতে কেন্দ্রীয় মন্ত্রিসভার অনুমোদন

দেশে ৬টি নতুন ইন্ডিয়ান ইন্সটিটিউট অফ টেকনোলজি (আই আই টি) গড়ে তোলার বিষয়টিতে সম্মতি জানিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে এ সংক্রান্ত অনুমোদন দেওয়া হয়। অন্ধ্রপ্রদেশ, ছত্তিশগড়, গোয়া, জম্মু, কেরল ও কর্ণাটকে এই জাতীয় প্রতিষ্ঠানগুলি গড়ে তোলা হবে। সূচনায় সমিতি নথিভুক্তি আইন (এস আর এ), ১৮৬০ অনুযায়ী এই প্রতিষ্ঠানগুলি পরিচালনার জন্য সমিতি (সোসাইটি) গঠন করা হবে। প্রতিষ্ঠানগুলইকে আইনি মর্যাদা দিতেই কেন্দ্রীয় মন্ত্রিসভা এই নথিভুক্তির বিষয়টিতে অনুমোদন দিয়েছে। পরে, তা সংশোধন করে আই আই টি আইন, ১৯৬১ অনুযায়ী সেগুলির পরিচালনভার স্থির করা হবে। প্রতিষ্ঠানগুলি গড়ে তোলার কাজ সম্পূর্ণ হলে প্রত্যেক আই আই টি’তে প্রথম বছরে ১৮০ জন ছাত্রছাত্রীকে ভর্তি নেওয়া হবে। দ্বিতীয় ও তৃতীয় বছরে এই সংখ্যা গিয়ে দাঁড়াবে যথাক্রমে ৪৫০ ও ৯২৮-এ। এই প্রতিষ্ঠানগুলি চালাতে মোট ব্যয় হবে ১৪১১ কোটি ৮০ লক্ষ টাকা। ২০১৫-১৬ এবং ২০১৮-১৯ আর্থিক সময়কালের মধ্যে এই অর্থ ব্যয় হবে বলে অনুমান করা হয়েছে।
মার্কিন সাংসদ জন লুইসের প্রয়াণে প্রধানমন্ত্রীর শোক জ্ঞাপন

প্রধানমন্ত্রী শ্রী নরেন্দ্র মোদী মার্কিন সাংসদ জন লুইসের মৃত্যুতে শোকপ্রকাশ করেছেন। এক ট্যুইট বাতায় প্রধানমন্ত্রী বলেছেন, ‘নাগরিক অধিকার, অহিংসা ও গান্ধীবাদের মূল্যবোধের প্রতি শ্রদ্ধাশীল, এক অগ্রণী ব্যক্তিত্ব, মার্কিন সাংসদ জন লুইসের মৃত্যুতে আমরা শোক ব্যক্ত করছি। তাঁর কর্মজীবন সকলকে অনুপ্রাণিত করবে।’
দাদরা ও নগর হাভেলির সিলভাসাতে মেডিকেল কলেজ স্থাপনের প্রস্তাবে কেন্দ্রীয় মন্ত্রিসভার অনুমোদন

নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের (২২শে নভেম্বর) বৈঠকে কেন্দ্রশাসিত অঞ্চল দাদরা ও নগর হাভেলির সিলভাসাতে একটি মেডিকেল কলেজ স্থাপনের প্রস্তাব অনুমোদিত হয়েছে। এই চিকিৎসা শিক্ষা প্রতিষ্ঠানটির নির্মাণে খরচ ধরা হয়েছে ১৮৯ কোটি টাকা। এর জন্য প্রথম পর্যায়ে ২০১৮-১৯ সালে ১১৪ কোটি টাকা এবং দ্বিতীয় পর্যায়ে ২০১৯-২০ সালে ৭৫ কোটি টাকা ব্যয় করা হবে। ১৫০ জন ছাত্রছাত্রী এই চিকিৎসা শিক্ষা প্রতিষ্ঠানে অধ্যয়নের সুযোগ পাবেন। ২০১৯-২০ সালের মধ্যে এর নির্মাণ কাজ শেষ হবে। মেডিকেল কাউন্সিল অফ ইন্ডিয়ার নিয়মনীতি এবং স্বাস্থ্য ও পরিবারকল্যাণ মন্ত্রকের নীতি-নির্দেশিকা মেনে এই মেডিকেল কলেজটি তৈরি করা হবে এবং নির্মাণ খাতে ব্যয় নির্ধারণ করা হবে। কলেজটির নির্মাণ খাতে ব্যয় কেন্দ্রশাসিত অঞ্চলের জন্য যে বাজেট বরাদ্দ করা হয় তার মধ্য থেকেই খরচ করা হবে। মেডিকেল কলেজটির জন্য যে ৩৫৭টি স্থায়ী পদ তৈরির প্রস্তাব দেওয়া হয়েছে তার মধ্যে শিক্ষক ও শিক্ষা সহায়ক কর্মী পদ সহ ১৪টি জেএস লেভেল বা তার ওপরে একুশটি স্থায়ী পদ তৈরি করা হবে। মন্ত্রিসভার এই সিদ্ধান্তের ফলে চিকিৎসকদের সংখ্যা যেমন বাড়বে, তেমনই চিকিৎসকের ঘাটতিও মিটবে। কেন্দ্রশাসিত অঞ্চলের ছাত্রছাত্রীদের চিকিৎসা-শিক্ষা নিয়ে পড়াশোনার সুযোগ-সুবিধা বৃদ্ধি পাবে। এমনকি, উপজাতি এবং গ্রামাঞ্চলের ছাত্রছাত্রীরা বিশেষভাবে উপকৃত হবেন। ঐ কেন্দ্রশাসিত অঞ্চলে জেলা হাসপাতালগুলির বর্তমান পরিকাঠামো ব্যবস্থার সর্বাধিক সদ্ব্যবহার যেমন সম্ভব হবে, তেমনই সাধারণ মানুষের চিকিৎসার সুযোগ-সুবিধাও বাড়বে। /….
আবহাওয়া ও জলবায়ু সম্পর্কে পূর্বাভাস ব্যবস্থাকে উন্নত করে তুলতে তিনটি দেশের সঙ্গে চুক্তি

কেন্দ্রীয় ভূ-বিজ্ঞান মন্ত্রকের ‘আর্থ সিস্টেম সায়েন্স অর্গানাইজেশন’ (ই এস এস ও-এম ও ই এস)-এর সঙ্গে যুক্তরাজ্য, কোরিয়া এবং অস্ট্রেলিয়ার ভূ-বিজ্ঞান ও জলহাওয়া সম্পর্কিত সংস্থাগুলির মধ্যে এক অত্যাধুনিক ও অভিন্ন ভূ-ব্যবস্থা মডেল গড়ে তোলার লক্ষ্যে চুক্তি সম্পাদনের বিষয়টিতে সম্মতি জানিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি অনুষ্ঠিত হয়। এই চুক্তি স্বাক্ষরের ফলে বিজ্ঞান-সম্পদের পারস্পরিক বিনিময় যেমন সম্ভব হয়ে উঠবে, তেমনই আবহাওয়া ও জলবায়ু সম্পর্কে পূর্বাভাসদানের জন্য এক উন্নত ব্যবস্থাও গড়ে তোলা যাবে। চুক্তিটি স্বাক্ষরিত হবে সম্ভবত আগামী মাসে। /
কেন্দ্রীয় বাজেট নিয়ে দূরদর্শনে মত প্রকাশ করলেন প্রধানমন্ত্রী

নয়াদিল্লি, ২৮ ফেব্রুয়ারি, ২০১৫ গরীব মানুষের সহায়ক এবং বিকাশমুখী বাজেট, ২০১৫ – ১৬-র বাজেট বলে আজ মত প্রকাশ করেছেন প্রধানমন্ত্রী শ্রী নরেন্দ্র মোদী। এক তরফে রাজ্যগুলিকে সয়ম্ভর করে তোলা, অন্য তরফে দেশের আবশ্যিক চাহিদাগুলিতে নজর দেওয়া। তপশিলি জাতি, উপজাতি ও অন্যান্য পিছিয়ে পড়া শ্রেণী, দলিত, পীড়িত, শোষিত মানুষদের ওপর গুরুত্ব আরোপ করা – এই বাজেট প্রত্যেকটিতে নজর দিয়েছে। এত বছর ধরে এম.জি.এন.আর.ই.জি.এ. নিয়ে যে চর্চা হতো, সেই প্রকল্পে এই প্রথমবার রুজি-রুটির জন্য সর্বাধিক অর্থ বরাদ্দ করা হয়েছে, গরীব মানুষের রোজগারের জন্য যথাযথ ব্যবস্থা নেওয়া হয়েছে বলে মত ব্যক্ত করেন প্রধানমন্ত্রী। আমাদের দেশে ছোট ছোট ব্যবসায়ী রয়েছে যারা কেউ কেউ হয়তো সব্জি বিক্রি করেন, কাপড় ফেরি করেন। তাঁদের অর্থ যোগানোর ব্যাপারে অনেক সময় ব্যাঙ্কগুলিও এগিয়ে আসে না। এই সব ক্ষুদ্র ব্যবস্থায়ী যাতে সহজ-সরলভাবে প্রয়োজন অনুযায়ী অর্থ পান তার জন্য ‘মুদ্রা’ নামের এক স্বতন্ত্র যোজনার ব্যবস্থা করা হয়েছে বলে জানান শ্রী মোদী। গতকাল দেশের আর্থিক অবস্থা নিয়ে সরকারের চিন্তাভাবনার প্রতিফলন দেওয়া হয়েছে। এখন কালো টাকাধারীদের নিস্তার নেই। জেল ছাড়া তাদের কপালে আর কিছুই নেই। প্রধানমন্ত্রী জানান, নতুন আইন আনছে সরকার এবং কালো টাকার বিরুদ্ধে কড়া ব্যবস্থা নেওয়া হবে। পাশাপাশি, কালো টাকা যাতে আর না সৃষ্টি হয় তার ওপরও নজর দেওয়া হবে। বেনামে টাকা লেনদেনের আইন বিরুদ্ধ কাজকর্মের বিরুদ্ধেও যে কড়া শাস্তি আনবে এই সরকার তার ইঙ্গিত দেন প্রধানমন্ত্রী। বাজেট বরাদ্দ বিকাশমূলক হওয়া আবশ্যক বলে মত প্রকাশ করেছেন শ্রী মোদী। তাঁর মতে, দেশের আর্থিক ক্ষমতা আরও শক্তিশালী করা আবশ্যক। তিনি বলেন, এ বছরের বাজেটের প্রত্যেক যোজনাই বরাদ্দ বাড়ানোর সহায়ক। পরিকাঠামোকে আরও যথপোযুক্ত করার সহায়ক। ছোটখাটো মানুষের স্বপ্ন পূরণ করবে এই বাজেট বলে জানান প্রধানমন্ত্রী। তিনি জোর দিয়েই বলেন, এই বাজেটে রোজগারের পন্থা বাড়ানোর এক বড় মাপের সুযোগ। প্রধানমন্ত্রী বলেন, সামান্যতম মানুষের জন্য কতরকম যোজনাকে কাজে লাগিয়েছে এবারের বাজেট। তা আকষ্মিক বিমা ক্ষেত্রেই হোক, কি আমাদের যুব সম্প্রদায়ের কলেজে শিক্ষা গ্রহণের ক্ষেত্রেই হোক। প্রত্যেক ক্ষেত্রেই ব্যাঙ্কের থেকে ঋণ নেওয়ার ব্যবস্থা রয়েছে। শ্রী মোদীর মতে, এই বাজেটে কৃষক বা গরীব ভাই-বোনদের জন্য সংস্থান করেছে। বৃদ্ধ বয়সের দুর্ভাবনা তাদের কুড়ে কুড়ে খেত এতদিন। এসব মানুষকে পেনশন প্রদানের সংস্থান করেছে এই বাজেট। তিনি বলেন, এই প্রথমবার প্রত্যেক নাগরিক পেনশন প্রকল্পের অন্তর্গত কোনও না কোনও সুবিধা পাবে। ‘সবকা সাথ সবকা বিকাশ’ – এই মন্ত্রকই পাথেয় করে এগিয়ে চলেছে যে এই সরকার তা তাঁর বক্তব্যেই জ্ঞাপন করেন প্রধানমন্ত্রী। শ্রী মোদী গরীব মানুষের জন্য বিকাশের জন্য, মানুষের রোজগার বাড়ানোর জন্য, সামান্যতম মানুষকে নতুনভাবে ভাবনার সুযোগ করে দেওয়ার মতো বাজেট পেশ করায় অর্থমন্ত্রী শ্রী অরুণ জেটলিকে ধন্যবাদ জ্ঞাপন করেছেন। তাঁর বক্তব্য, এই বাজেট আগামী দিনে দেশকে এক নতুন দিশা দেখাবে।
ভারতের গ্রামাঞ্চলে কর্মসংস্থানের সুযোগ বাড়াতে প্রধানমন্ত্রী শ্রী নরেন্দ্র মোদী আগামী ২০শে জুন গরীব কল্যাণ রোজগার অভিযানের সূচনা করবেন

ফিরে আসা পরিযায়ী শ্রমিক ও গ্রামের মানুষের ক্ষমতায়ন এবং কর্মসংস্থানের সুযোগ করে দিতে কেন্দ্র একটি ব্যাপক আকারের গ্রামীণ সর্বজনীন কর্মসংস্থান নিশ্চয়তা প্রকল্প “গরীব কল্যাণ রোজগার অভিযান” শুরু করার সিদ্ধান্ত নিয়েছে। বিহারের মুখ্যমন্ত্রী ও উপমুখ্যমন্ত্রীর উপস্থিতিতে ভিডিও কনফারেন্সের মাধ্যমে ২০শে জুন বেলা ১১টায় প্রধানমন্ত্রী শ্রী নরেন্দ্র মোদী এই প্রকল্পের সূচনা করবেন। বিহারের খাগারিয়া জেলার বেলদৌর ব্লকের তেলিহার গ্রামে এই প্রকল্প শুরু হবে। আরো পাঁচটি রাজ্যের মুখ্যমন্ত্রী ও কেন্দ্রীয় মন্ত্রীরা অনলাইনের মাধ্যমে এই অনুষ্ঠানে যোগ দেবেন। কোভিড-১৯ মহামারীর প্রেক্ষিতে শারীরিক দূরত্ব বজায় রেখে কমন সার্ভিস সেন্টার ও কৃষি বিজ্ঞান কেন্দ্রের মাধ্যমে ৬টি রাজ্যের ১১৬টি জেলার গ্রামবাসীরা এই অনুষ্ঠানে যোগ দেবেন। বিশেষ গুরুত্ব দিয়ে ১২৫ দিন ধরে এই অভিযান চালানো হবে। পরিযায়ী শ্রমিকদের কর্মসংস্থানের সুযোগ সৃষ্টি করতে ২৫ রকমের কাজের ব্যবস্থা করা হবে এবং ভারতের গ্রামাঞ্চলে পরিকাঠামোও তৈরি করা হবে। এর জন্য ৫০ হাজার কোটি টাকার তহবিল গঠন করা হয়েছে। বিহার, উত্তর প্রদেশ, মধ্যপ্রদেশ, রাজস্থান, ঝাড়খন্ড ও ওডিশা౼এই ছটি রাজ্যের ১১৬টি জেলার ফিরে আসা ২৫হাজারের বেশি পরিযায়ী শ্রমিকের জন্য এই কর্মসূচী হাতে নেওয়া হয়েছে। এর মধ্যে ২৭টি উচ্চাকাঙ্খী জেলা রয়েছে। এই জেলাগুলির দুই-তৃতীয়াংশ পরিযায়ী শ্রমিক এর ফলে উপকৃত হবেন। গ্রামোন্নয়ন, পঞ্চায়েতীরাজ, সড়ক পরিবহণ ও মহাসড়ক, খনি, পানীয় জল ও পয়ঃনিষ্কাষণ, পরিবেশ, রেল, পেট্রোলিয়াম ও প্রাকৃতিক গ্যাস, নতুন ও পুণর্নবীকরণযোগ্য জ্বালানী, সীমান্ত সড়ক, টেলিকম ও কৃষি౼ ১২টি বিভিন্ন মন্ত্রক বা দপ্তরের যৌথ প্রয়াসে এই কর্মসূচী রূপায়িত হবে।
প্রয়াত শ্রী লাল বাহাদুর শাস্ত্রীর পুণ্যতিথিতে সশ্রদ্ধস্মৃতিচারণ শ্রী নরেন্দ্র মোদীর

ভূতপূর্ব প্রধানমন্ত্রী শ্রী লাল বাহাদুর শাস্ত্রীর পুণ্যতিথি উপলক্ষেতাঁকে শ্রদ্ধার সঙ্গে স্মরণ করলেন প্রধানমন্ত্রী শ্রী নরেন্দ্র মোদী। “শাস্ত্রীজির পুণ্যতিথিতে আমরা তাঁর উদ্দেশে শ্রদ্ধা নিবেদন করি। তাঁরঅতুলনীয় সেবানিষ্ঠা এবং নির্ভীক নেতৃত্বদানের ঘটনা আগামী প্রজন্মগুলির কাছেচিরস্মরণীয় হয়ে থাকবে” – এক বার্তায় বলেছেন প্রধানমন্ত্রী।
পশুপালকদের স্বার্থে গবাদি পশুর মুখ ও খুরে ব্যাকটেরিয়া ঘটিত রোগ নিয়ন্ত্রণে নতুন উদ্যোগে মন্ত্রিসভার সায়

সদ্যসমাপ্ত লোকসভা নির্বাচনের পরিণাম প্রকাশের পর এই প্রথমবার প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এক নতুন উদ্যোগের অনুমতি পাওয়া গেছে। যার ফলে, পশুপালনের সঙ্গে যুক্ত কোটি কোটি ব্যক্তি উপকৃত হবেন এবং গবাদিপশুর স্বাস্থ্য সুরক্ষিত থাকবে। মন্ত্রিসভা গবাদিপশুর মুখ ও খুরে ব্যাকটেরিয়া ঘটিত রোগ নিয়ন্ত্রণে যে উদ্যোগ নিয়েছে, তার ফলে পশুপালনের সঙ্গে যুক্ত মানুষজন লাভবান হবেন। এই উদ্যোগের উদ্দেশ্য হ’ল – আগামী পাঁচ বছরে দেশে গবাদি পশুর মুখ ও খুরে ব্যাকটেরিয়া ঘটিত রোগব্যাধি সম্পূর্ণ নিয়ন্ত্রণে নিয়ে আসা। একই সঙ্গে, পর্যায়ক্রমে এ ধরণের অসুখ নির্মূল করা। কর্মসূচি রূপায়ণে ১৩ হাজার ৩৪৩ কোটি টাকা বরাদ্দের সিদ্ধান্ত নেওয়া হয়েছে। উল্লেখ করা যেতে পারে, গরু, বলদ, মহিষ, ভেড়া, ছাগল, শুকর প্রভৃতি গবাদিপশুর মধ্যে মুখ ও খুরে ব্যাকটেরিয়া ঘটিত রোগ প্রায়শই দেখা যায়। যদি কোনও গরু বা মহিষ এ ধরণের রোগে আক্রান্ত হয়, তা হলে প্রদেয় দুধের পরিমাণ ৪ – ৬ মাস পর্যন্ত ১০০ শতাংশ হ্রাস পায়। এমনকি, ব্যাকটেরিয়া ঘটিত রোগের ফলে পশুর জীবৎকালে প্রদেয় দুগ্ধের পরিমাণ ৩০ শতাংশ পর্যন্ত কমে যেতে পারে। এছাড়াও, গবাদিপশুর গর্ভধারণ ক্ষমতাতেও বিরূপ প্রভাব পড়ে। শুধু তাই নয়, ব্যাকটেরিয়া ঘটিত এই রোগের ফলে গবাদি পশুর দেখভাল ও রক্ষণাবেক্ষণের সঙ্গে যুক্ত ব্যক্তিরাও আক্রান্ত হতে পারেন। সর্বোপরি এ ধরণের অসুখ গবাদিপশুর দুগ্ধ উৎপাদন এবং অন্যান্য পশুজাত পণ্যের ক্ষেত্রেও সরাসরি নেতিবাচক প্রভাব ফেলে। মন্ত্রিসভার এই সিদ্ধান্তের ফলে গবাদি পশু পালনের সঙ্গে যুক্ত দেশের কোটি কোটি মানুষ উপকৃত হবেন। গবাদিপশুর এ ধরণের রোগ নিয়ন্ত্রণে যে কর্মসূচিটি চালু ছিল, তার খরচ কেন্দ্র ও রাজ্য সরকারগুলি ভাগাভাগি করে নিত। এবার থেকে এই কর্মসূচি রূপায়ণের সমস্ত খরচ কেন্দ্রীয় সরকার বহন করবে বলেই স্থির হয়েছে। …
আইপিএসপ্রবেশনাররা দেখা করলেন প্রধানমন্ত্রীর সঙ্গে

২০১৫ব্যাচের ইন্ডিয়ান পুলিশ সার্ভিস(আইপিএস)-এর আধিকারিকরা বৃহস্পতিবার এখানে দেখাকরেন প্রধানমন্ত্রী শ্রী নরেন্দ্র মোদীর সঙ্গে। তাঁরা সকলেই বর্তমানে অবেক্ষাধীনরয়েছেন। সাক্ষাৎকারকালেপ্রশিক্ষণ ও অনুশীলন, গোয়েন্দা দপ্তরের কাজকর্ম, দেশের আইন ও শৃঙ্খলা পরিস্থিতি,সাইবার অপরাধ, উগ্রপন্থা এবং পুলিশ বাহিনীর কাজকর্মে প্রযুক্তির ব্যবহার সম্পর্কেতাঁরা আলোচনা ও মতবিনিময় করেন প্রধানমন্ত্রীর সঙ্গে। /
প্রধানমন্ত্রী বারাণসীর দীনদয়াল হস্তকলা সঙ্কুলে উৎকর্ষ কেন্দ্রের উদ্বোধন করলেন

প্রধানমন্ত্রী শ্রী নরেন্দ্র মোদী বারাণসীর দীনদয়াল হস্তকলা সঙ্কুলে উৎকর্ষ কেন্দ্রের উদ্বোধন করেছেন। প্রবাসী ভারতীয় দিবসের অনুষ্ঠান থেকে সরাসরি সেখানে পৌঁছে প্রধানমন্ত্রী হস্তকলা সঙ্কুলের ৫৫টি বিপণনীর আনুষ্ঠানিক সূচনা উপলক্ষে ফলকের আবরণ উন্মোচন করেন। এই বিপণীগুলি হস্তকলা সঙ্কুলে উৎকর্ষ কেন্দ্র হিসাবে কাজ করবে। এই অঞ্চলের হস্তশিল্পজাত সামগ্রীর বিক্রয় তথা প্রদর্শনীর জন্য হস্তকলা সঙ্কুল গড়ে তোলা হয়েছে। শ্রী মোদী দীনদয়াল হস্তকলা সঙ্কুলের অ্যাম্পি থিয়েটারে পৌঁছনোর আগে এই বস্ত্র সংগ্রহালয়ের বিভিন্ন গ্যালারি ঘুরে দেখেন। এই উপলক্ষে প্রধানমন্ত্রী ‘কাশী : দ্য ইউনিভার্স অফ ক্র্যাফট্‌স অ্যান্ড টেক্সটাইলস্‌’ এবং ‘ইন্ডিয়ান টেক্সটাইলস্‌ : হিস্ট্রি, স্প্লেন্ডর এবং গ্রেন্ডিয়র’ শীর্ষক দুটি বই প্রকাশ করেন। বারাণসীর চৌকাঘাটে সুসংবদ্ধ বস্ত্র কার্যালয় ভবনের উদ্বোধন উপলক্ষে শ্রী মোদী ফলকের আবরণ উন্মোচন করেন।
অচিরাচরিত হাইড্রোকার্বন গ্যাস অনুসন্ধান ও তার ব্যবহারের জন্য কেন্দ্রীয় মন্ত্রিসভা নীতি কাঠামো অনুমোদন করল

প্রধানমন্ত্রী শ্রী নরেন্দ্র মোদীর পৌরহিত্যে বুধবার (১ আগস্ট) কেন্দ্রীয় মন্ত্রিসভার বৈঠকে শেল তেল অথবা গ্যাস, কয়লাখনিতে জমে থাকা মিথেন প্রভৃতির মতো অচিরাচরিত হাইড্রোকার্বনের অনুসন্ধান ও তার ব্যবহারের নীতি অনুমোদিত হয়েছে। লাইসেন্সপ্রাপ্ত ও লিজ দেওয়া অঞ্চলে অচিরাচরিত হাইড্রোকার্বনের সম্ভাবনাকে কাজে লাগাবার লক্ষ্যে বর্তমান ঠিকাদারদের উৎসাহিত করতে চালু প্রোডাকশন শেয়ারিং কনট্রাক্টস্‌, সিবিএম কনট্রাক্টসের আওতায় এই অনুসন্ধানের কাজ পরিচালিত হবে। মন্ত্রিসভার এই সিদ্ধান্তের ফলে বর্তমানে বরাত দেওয়া অঞ্চলে সংরক্ষিত হাইড্রোকার্বনের ব্যবহার সম্ভব হবে। অন্যথায়, হাইড্রোকার্বনের ভান্ডার অনাবিস্কৃত ও অব্যবহৃত অবস্থায় থেকে যাবে। একই সঙ্গে, অনুসন্ধান ও উৎপাদনমূলক কাজকর্মে নতুন বিনিয়োগ আসবে। নতুন হাইড্রোকার্বন ভান্ডার আবিষ্কারের ক্ষেত্রে পরিবর্তন আসবে। নতুন হাইড্রোকার্বনের উৎপাদন লক্ষ্যণীয়ভাবে বৃদ্ধি পাবে। অতিরিক্ত হাইড্রোকার্বন ভান্ডার আবিষ্কার ও তার ব‍্যবহারের ফলে নতুন বিনিয়োগ আসবে বলে আশা করা হচ্ছে। এরফলে, অর্থনৈতিক কর্মকান্ডে গতি সঞ্চার ও অতিরিক্ত কর্মসংস্থানের সুযোগ সৃষ্টি হবে। পাশাপাশি, সমাজের বিভিন্ন শ্রেণীর মানুষ লাভবান হবেন।
কেন্দ্রীয় পল্লী উন্নয়ন মন্ত্রক এবং খাদ্য ও কৃষিসংস্থার মধ্যে মউ স্বাক্ষরের প্রস্তাবে সম্মতি কেন্দ্রীয় মন্ত্রিসভার

কেন্দ্রীয়পল্লী উন্নয়ন মন্ত্রক এবং খাদ্য ও কৃষি সংস্থার মধ্যে মউ স্বাক্ষরের প্রস্তাবেসম্মতি দেওয়া হল বুধবার এখানে প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভার বৈঠকে। দেশে পল্লী উন্নয়ন কর্মসূচির সফল রূপায়ণেএবং তাকে আরও উন্নত করে তুলতেই এই মউ স্বাক্ষরের প্রস্তাব করা হয়েছিল। এই মউস্বাক্ষরের ফলে দক্ষিণ-দক্ষিণ সহযোগিতা এবং দীনদয়াল অন্ত্যোদয় যোজনা ও জাতীয়গ্রামীণ জীবিকা মিশনের কাজকর্মের অভিজ্ঞতা বিনিময় কর্মসূচি এবং আলাপ-আলোচনারমাধ্যমে ভাগ করে নেওয়া সম্ভব হবে। সেই সঙ্গে, ঐ দুটি বিশেষ গ্রামীণ কর্মসূচিরূপায়ণের পথ ধরে কৃষি ও শিল্পোজাত পণ্য, কর্মসংস্থানের বৈচিত্র্যকরণ, গ্রামীণযুবক-যুবতীদের দক্ষতা বিকাশ, সামাজিক সুরক্ষার প্রসার, ঝুঁকি ব্যবস্থাপনা ইত্যাদিক্ষেত্রে অন্তর্ভূক্তিমূলক এবং নিরন্তর কর্মপ্রচেষ্টার প্রসার ও বিকাশ সম্ভব হবে। ঐ মউস্বাক্ষরের আরেকটি দিক হল – গ্রামীণ মহিলাদের আর্থিক ক্ষমতায়ন, প্রাকৃতিক সম্পদগ্রামের দরিদ্র মানুষদের জন্য সুলভ করে তোলা এবং গ্রামবাসীদের সামাজিক সুরক্ষা ওব্যবহারের প্রয়োজনে প্রাকৃতিক সম্পদকে কাজে লাগানো। এর ফলে, দারিদ্র্য দূরীকরণেরলক্ষ্যে গ্রামবাসীদের সাধারণ স্বার্থ রক্ষা যেমন সম্ভব হবে, অন্যদিকে তেমনই এইকর্মসূচি রূপায়ণের হাত ধরে জ্ঞান ও অভিজ্ঞতা সঞ্চয়ও যথেষ্ট মাত্রায় বৃদ্ধি পাবে।
নির্বাচনে জয়ী হওয়ায় রাশিয়ার রাষ্ট্রপতি পুতিন’কে প্রধানমন্ত্রীরঅভিনন্দন বার্তা

রবিবার রাশিয়ায় রাষ্ট্রপতি নির্বাচনে জয়ের প্রেক্ষিতে রুশ ফেডারেশনেররাষ্ট্রপতি পুতিন’কে প্রধানমন্ত্রী শ্রী নরেন্দ্র মোদী এক টেলিফোন বার্তায়অভিনন্দন জানিয়েছেন। শ্রী পুতিনের সাফল্যে তাঁকে অভিনন্দন জানিয়ে প্রধানমন্ত্রীজানিয়েছেন যে, তাঁর নেতৃত্বে ভারত ও রাশিয়ার মধ্যে ‘বিশেষ এবং সুবিধাপ্রাপ্তকৌশলগত অংশীদারিত্ব’ আরও শক্তি অর্জন করবে। প্রধানমন্ত্রী আরও বলেছেন যে, এ বছরেরশেষ দিকে দু’দেশের মধ্যে ভারতে যে বার্ষিক শীর্ষ বৈঠক হওয়ার কথা হয়েছে, সেখানেরাষ্ট্রপতি পুতিন’কে স্বাগত জানানোর জন্য তিনি অপেক্ষা করবেন। রাষ্ট্রপতি পুতিন প্রধানমন্ত্রীকে এই টেলিফোন বার্তার জন্য ধন্যবাদ জানান।তিনি সর্বক্ষেত্রে ভারত ও রাশিয়ার মধ্যে সম্পর্ক আরও শক্তিশালী করার অঙ্গীকারব্যক্ত করেন এবং ভারত ও তার জনগণের নিরবচ্ছিন্ন অগ্রগতির জন্য শুভেচ্ছা জ্ঞাপনকরেন।
ভারত ও ফিজির মধ্যে নতুন বিমান পরিষেবা চুক্তি  :  অনুমোদন কেন্দ্রীয়মন্ত্রিসভার

ভারত ও ফিজির মধ্যে নতুন বিমান পরিষেবা চালু হতে চলেছে। এই মর্মে দু ’ দেশের মধ্যে একটিচুক্তি স্বাক্ষরের প্রস্তাব বুধবার অনুমোদিত হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় এই বৈঠকটি। এর আগে, ১৯৭৪-এর ২৮ জানুয়ারি ভারত ও ফিজির মধ্যে স্বাক্ষরিতচুক্তিটিকে আরও আধুনিক ও যুগোপযোগী করে তোলা হবে এই নতুন চুক্তি স্বাক্ষরেরমাধ্যমে। বিমান পরিবহণ ক্ষেত্রে সাম্প্রতিক পরিবর্তন ও উন্নয়ন এবং দুটি দেশেরমধ্যে বিমান পরিষেবার মান আরও উন্নত করে তুলতেই পূর্বের চুক্তিটিকে নতুন রূপদেওয়ার সিদ্ধান্ত নেওয়া হয়েছে। কেন্দ্রীয় আইন ও বিচার মন্ত্রকের আইন বিষয়ক দপ্তর,অর্থ মন্ত্রকের রাজস্ব দপ্তর ও অর্থনৈতিক বিষয় সংক্রান্ত দপ্তর, বিদেশ মন্ত্রক,বাণিজ্য দপ্তর এবং পর্যটন মন্ত্রকের সঙ্গে পরামর্শক্রমে বিমান পরিষেবা চুক্তিটিরখসড়া প্রস্তুত করা হয়েছে।
ব্যাঙ্ক বহির্ভূত আর্থিক প্রতিষ্ঠান/আবাসন অর্থ সহায়তা সংস্থাগুলির লিক্যুইডিটি বাবদ আর্থিক বোঝা কমাতে মন্ত্রিসভা বিশেষ লিক্যুইডিটি কর্মসূচিতে অনুমোদন দিল

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ব্যাঙ্ক বহির্ভূত আর্থিক প্রতিষ্ঠান/আবাসন অর্থ সহায়তা সংস্থাগুলির জন্য কেন্দ্রীয় অর্থ মন্ত্রকের পক্ষ থেকে যে নতুন লিক্যুইডিটি কর্মসূচি চালুর প্রস্তাব দেওয়া হয়েছিল, আজ তা অনুমোদন করেছে। নতুন এই কর্মসূচি চালুর উদ্দেশ্য হ’ল – ব্যাঙ্ক বহির্ভূত আর্থিক প্রতিষ্ঠান এবং আবাসন অর্থ সহায়তা সংস্থাগুলির লিক্যুইডিটি বা নগদ অর্থের যোগান বাড়ানো। নতুন এই কর্মসূচি রূপায়ণে সরকারের খরচ ধরা হয়েছে ৫ কোটি টাকা। এই অর্থ স্পেশাল পার্পাস ভেহিকেল বা বিশেষ উদ্দেশ্য-সাধক কর্মসূচির ক্ষেত্রে আর্থিক সহায়তায় কাজে লাগানো হবে। এই ৫ কোটি টাকা খরচ ছাড়া সংশ্লিষ্ট কর্মসূচিটি রূপায়ণে সরকারের অন্য কোনও খরচ নেই। লিক্যুইডিটি বা নগদ অর্থের যোগানের ক্ষেত্রে ব্যাঙ্ক বহির্ভূত আর্থিক প্রতিষ্ঠান ও আবাসন অর্থ সহায়তা সংস্থাগুলির জন্য গ্যারান্টি মানি হিসাবে সর্বোচ্চ সীমা স্থির হয়েছে ৩০ হাজার কোটি টাকা। সরকারের পক্ষ থেকে বিশেষ অর্থ যোগান কর্মসূচির মাধ্যমে ব্যাঙ্ক বহির্ভূত আর্থিক প্রতিষ্ঠান এবং আবাসন অর্থ সহায়তা সংস্থাগুলির নগদের অভাব মেটাতে একটি ফ্রেমওয়ার্ক গঠনের প্রস্তাব করা হয়েছে। বিশেষ এই কর্মসূচির মাধ্যমে ব্যাঙ্ক বহির্ভূত আর্থিক প্রতিষ্ঠানগুলির নিজস্ব সম্পদ তহবিল খাতে অর্থের যে ঘাটতি রয়েছে, তা মেটানোর চেষ্টা করা হবে। সংস্থাগুলির সিকিউরিটির ব্যবস্থা করবে কেন্দ্রীয় সরকার এবং এই সিকিউরিটি বাবদ জমাকৃত অর্থ ভারতীয় রিজার্ভ ব্যাঙ্কের হেফাজতে থাকবে। সমগ্র কর্মসূচিটি পরিচালনা করবে আর্থিক পরিষেবা দপ্তর। দপ্তরের পক্ষ থেকে শীঘ্রই কর্মসূচি সংক্রান্ত বিস্তারিত নীতি-নির্দেশিকা জারি করা হবে। উল্লেখ করা যেতে পারে, ২০২০-২১ – এর বাজেটে ব্যাঙ্ক বহির্ভূত আর্থিক প্রতিষ্ঠান এবং আবাসন অর্থ সহায়তা সংস্থাগুলির জন্য অতিরিক্ত নগদ চাহিদা মেটাতে বিশেষ কর্মসূচি গ্রহণ করা হবে। কেন্দ্রীয় সরকার এবং রিজার্ভ ব্যাঙ্কের পক্ষ থেকে এখনও পর্যন্ত নগদের চাহিদা মেটাতে যে সমস্ত পদক্ষেপ গ্রহণ করা হয়েছে, তার পাশাপাশি, বিশেষ এই লিক্যুইডিটি সংক্রান্ত কর্মসূচিটি পরিপূরক হিসাবে কাজ করবে। তাই মনে করা হচ্ছে, এই কর্মসূচিটি কার্যকর হলে ব্যাঙ্ক বহির্ভূত আর্থিক প্রতিষ্ঠান/আবাসন অর্থ সহায়তা সংস্থা/মিউচ্যুয়াল ফান্ড প্রতিষ্ঠানগুলির ঋণ প্রদান ক্ষমতা বৃদ্ধি পেলে তা অর্থনীতির গতি ত্বরান্বিত করতে সহায়ক হবে।
“সত্যবামাস্যাট” উপগ্রহ নির্মাণের সঙ্গে যুক্ত ছাত্ররা আজ দেখা করলেন প্রধানমন্ত্রীর সঙ্গে

“সত্যবামাস্যাট” উপগ্রহ তৈরির কাজেযুক্ত ছাত্রদের একটি দল আজ নয়াদিল্লিতে দেখা করেন প্রধানমন্ত্রী শ্রী নরেন্দ্রমোদীর সঙ্গে। সত্যবামা বিশ্ববিদ্যালয়ের উপাচার্য ডঃ বি শীলা রানীও উপস্থিত ছিলেনতাঁদের সঙ্গে। গ্রিনহাউস গ্যাস সম্পর্কিত তথ্যসংগ্রহের উদ্দেশ্যে এই উপগ্রহ নির্মাণের কাজে যুক্ত ছাত্রদের প্রচেষ্টা ওঅধ্যবসায়ের ভুয়সী প্রশংসা করেন প্রধানমন্ত্রী। উল্লেখ্য, উপগ্রহ উৎক্ষেপণ যান পিএস এল ভি-সি ৩৪ – এর সাহায্যে যে ২০টি উপগ্রহকে গত ২২ জুন, ২০১৬ তারিখে মহাকাশেউৎক্ষেপণ করে ভারতীয় মহাকাশ গবেষণা সংস্থা ‘ইসরো’, “সত্যবামাস্যাট” হল তারই একটি।
খাদ্যপ্রক্রিয়াকরণ ক্ষেত্রে বিশ্বের বিভিন্ন কোম্পানির সি.ই.ও.-দের সঙ্গে আলাপচারিতাকরলেন প্রধানমন্ত্রী

প্রধানমন্ত্রী শ্রী নরেন্দ্রমোদি শুক্রবার খাদ্য প্রক্রিয়াকরণ ক্ষেত্রে যুক্ত বিশ্বের প্রথম সারির বিভিন্নকোম্পানির সি.ই.ও.-দের সঙ্গে মত বিনিময় করলেন| ‘ ওয়ার্ল্ডফুড ইন্ডিয়া ’ অনুষ্ঠানের অঙ্গ হিসেবেই ছিল এইআলাপচারিতা| এই আলাপচারিতায় যেসবকোম্পানির সি.ই.ও. এবং আধিকারিক উপস্থিত ছিলেন সেগুলোর মধ্যে রয়েছে, অ্যামাজন(ইন্ডিয়া), অ্যামওয়ে, ব্রিটানিয়া ইন্ডাস্ট্রিজ, কার্গিল এশিয়া প্যাসিফিক,কোকা-কোলা ইন্ডিয়া, ড্যানফস, ফিউচার গ্রুপ, গ্ল্যাক্সো স্মিত ক্লাইন, আইস ফুড,আই.টি.সি., কিকোম্যান, লুলু গ্রুপ, ম্যাককেইন, মেট্রো ক্যাশ এন্ড ক্যারি, মন্ডেলেজইন্টারন্যাশনাল, নেসলে, ও.এস.আই. গ্রুপ, পেপসিকো ইন্ডিয়া, সিল্ড এয়ার, শরফ গ্রুপ,স্পার ইন্টারন্যাশনাল, দ্য হেইন সেলেস্টিয়াল গ্রুপ, দ্য হার্শে কোম্পানি, ট্রেনটলিমিটেড, ওয়ালমার্ট ইন্ডিয়া| তাছাড়া খাদ্য প্রক্রিয়াকরণশিল্পমন্ত্রী শ্রীমতি হরসিমরাত কাউর বাদল, খাদ্য প্রক্রিয়ায়করণ শিল্পেরপ্রতিমন্ত্রী সাধ্বী নিরঞ্জন জ্যোতি এবং কেন্দ্রীয় সরকারের বিভিন্ন উচ্চ পদস্থআধিকারিকগণও এতে উপস্থিত ছিলেন| ‘ বাণিজ্যসহজতার পরিবেশ ’ নিয়ে সম্প্রতি বিশ্বব্যাংকেরপ্রতিবেদনে ভারতের রেংকের বিশেষ অগ্রগতি হওয়ার জন্য সি.ই.ও.-গণ প্রধানমন্ত্রীকেঅভিনন্দন জ্ঞাপন করেন| তারা বলেন, কৃষকদের আয় দ্বিগুণ করা নিয়ে প্রধানমন্ত্রীরলক্ষ্য এবং গত তিন বছরে তাঁর নেতৃত্বে শান্তি ও অর্থনৈতিক সংস্কারের অগ্রগতিতেতারা অনুপ্রাণিত| এর মধ্যে বিশেষ করে জি.এস.টি. ’ রমত দৃঢ় পদক্ষেপ ও পরিকাঠামোগত সংস্কার এবং এফ.ডি.আই. নিয়ে উদারীকরণের প্রশংসা করেনতাঁরা| তাঁরা উল্লেখ করেন যে, কৃষিতেউত্পাদন বৃদ্ধি, খাদ্য ও পুষ্টি সুরক্ষা, কর্মসংস্থান এবং কৃষিপণ্যে মূল্যযুক্তকরার জন্য খাদ্য প্রক্রিয়াকরণ ক্ষেত্র হচ্ছে একটি বিশেষ গুরুত্বপূর্ণ বিষয়| ভারতেরখাদ্য প্রক্রিয়াকরণ ক্ষেত্র, কৃষি, আনুষঙ্গিক ক্ষেত্র ও খুচরা ক্ষেত্রে ব্যাপকপ্রবৃদ্ধির জন্য তাঁদের সংযুক্তির বিষয়গুলোও তাঁরা তুলে ধরেন| ভারতের প্রবৃদ্ধিরক্ষেত্রে তাঁদের অংশ গ্রহণের কথা তাঁরা পুনরায় ব্যক্ত করেন| সি.ই.ও.-দের তাঁদের মতামতজানানোর জন্য ধন্যবাদ জানিয়ে প্রধানমন্ত্রী বলেন, তাঁদের পর্যবেক্ষণ ভারত সম্পর্কেতাঁদের অসাধারণ উদ্দীপনাকেই প্রদর্শিত করে| সি.ই.ও.-গণ যেসব বিষয়ে পরামর্শদিয়েছেন, তারও প্রশংসা করেন প্রধানমন্ত্রী| কৃষির উত্পাদন ও কৃষকদের আয়বৃদ্ধির জন্য তাঁরা যেসব পদক্ষেপ গ্রহণের কথা বলেছেন, প্রধানমন্ত্রী সেসবকে স্বাগতজানান| প্রধানমন্ত্রী বলেন, ভারতের ক্রমবর্ধমান মধ্যবিত্ত শ্রেণী এবং সরকারের নীতিপরিচালিত উদ্যোগের জন্য খাদ্য প্রক্রিয়াকরণ ক্ষেত্রের বাস্তুতন্ত্রে এক সম্ভাবনারজগত খুলে দিয়েছে| তিনি চাষের খরচ কমানো এবং ফসলের ক্ষতি কমানোর জন্য কেন্দ্রীয়সরকারের বিভিন্ন সিদ্ধান্তের উল্লেখ করেন| প্রধানমন্ত্রী আরও উত্পাদন বৃদ্ধির জন্যভারতের সঙ্গে সংযুক্ত হওয়ার জন্য সি.ই.ও.-দের আহ্বান জানান| এর আগে শ্রীমতি হরসিমরাত কাউরবাদল খাদ্য প্রক্রিয়াকরণ ক্ষেত্রে বিনিয়োগ বৃদ্ধির জন্য সরকারের নীতি নিয়েসংক্ষিপ্ত আলোচনা করেন|
শ্রী নারায়ণভাই ভান্ডারির প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী প্রবীন অধ্যাপক শ্রী নারায়ণভাই ভান্ডারির প্রয়াণে শোক প্রকাশ করেছেন। প্রধানমন্ত্রী এক শোকবার্তায় বলেছেন, “আমেদাবাদের প্রবীন অধ্যাপক ও আমার ঘনিষ্ঠজন নারায়ণভাই ভান্ডারির প্রয়াণের বিষয়টি জেনে অত্যন্ত দুঃখবোধ করছি। শেষ মূহুর্ত পর্যন্ত নারায়ণভাই তাঁর ছাত্রছাত্রীদের সঙ্গে সবসময় যুক্ত থাকতেন। তাঁর অনন্যকরণীয় ব্যক্তিত্ব সর্বকালেই স্মরণে থাকবে”।
দিল্লির করোল বাগে এক অগ্নিকাণ্ডে বহু মানুষের জীবনহানি ঘটায় প্রধানমন্ত্রী শোক প্রকাশ করেছেন

নতুন দিল্লির করোল বাগে এক অগ্নিকাণ্ডে বহু মানুষের জীবনহানি ঘটায় প্রধানমন্ত্রী শ্রী নরেন্দ্র মোদী শোক প্রকাশ করেছেন। এক বার্তায় তিনি বলেছেন: “দিল্লির করোল বাগে যে অগ্নিকাণ্ডের ঘটনা ঘটেছে সেখানে বহু মানুষের জীবনহানি ঘটায় আমি দুঃখিত। নিহতদের পরিবারের প্রতি আমার সমবেদনা জানাই। এই ঘটনায় আহত ব্যক্তিদের দ্রুত আরোগ্য কামনা করি।” /
ভারত ও সার্বিয়ার মধ্যে নতুন বিমান পরিষেবা চুক্তি স্বাক্ষরে অনুমোদন দিলকেন্দ্রীয় মন্ত্রিসভা

প্রধানমন্ত্রীশ্রী নরেন্দ্র মোদির পৌরহিত্যে কেন্দ্রীয় মন্ত্রিসভা ভারত ও সার্বিয়ার মধ্যেবর্তমানের বিমান পরিষেবা চুক্তিকে (এ.এস.এ.) আধুনিক করার অনুমোদন দিয়েছে| এইচুক্তি ২০০৩ সালের ৩১ জানুয়ারি স্বাক্ষরিত হয়েছিল| আধুনিকীকরণের প্রক্রিয়াআন্তর্জাতিক অসামরিক বিমান পরিবহন সংস্থার (আই.সি.এ.ও.) সাম্প্রতিকতম মানদণ্ডকেসামনে রেখে করা হয়েছে| এই প্রক্রিয়ায় অসামরিক বিমান পরিবহন ক্ষেত্রের নবীনতম উন্নয়নেরবিষয়গুলোর দিকে লক্ষ্য রাখা হয়েছে এবং দুই দেশের বিমান যোগাযোগের অগ্রগতির বিষয়েওগুরুত্ব দেওয়া হয়েছে| নতুন এইবিমান পরিষেবা চুক্তিতে বেশকিছু উল্লেখযোগ্য বিষয় রয়েছে| যেমন জাতীয় অসামরিক বিমানপরিবহন নীতি অনুসারে সার্বিয়ার সঙ্গে ‘ওপেন স্কাই ’ বিধিবদ্ধ করা হয়েছে| এখনভারতীয় বিমান কোম্পানি ভারত থেকে সার্বিয়ার যেকোনো জায়গায় বিমান পরিষেবা চালাতেপারবে| অন্যদিকে সার্বিয়ার বিমান নয়া দিল্লি, মুম্বাই সহ ভারতের চারটি মেট্রো শহরেসরাসরি আসতে পারবে| বাকি দুটি শহরের নাম পরে ঠিক করা হবে| দুই পক্ষের নির্দিষ্টবিমান কোম্পানি সমবায় বাণিজ্য ব্যবস্থাপনার মাধ্যমে কাজ করতে পারবে| এই সংযোগসরাসরি যাতায়াতের পাশাপাশি তৃতীয় দেশের মধ্য দিয়েও হতে পারে, তা ভারতের বিমানসংস্থাগুলোর ক্ষেত্রেও লাভজনক হবে| আগে সর্বোচ্চ দুটি বিমান নির্দিষ্ট ছিল, এখন একবা একাধিক বিমান দুই দেশের মধ্যে যাতায়াত করতে পারবে| ভারত ওসার্বিয়ার মধ্যে এই আধুনিকতম ও উন্মুক্ত বিমান পরিষেবার চুক্তির ফলে দুই দেশেরমধ্যে বাণিজ্য, বিনিয়োগ, পর্যটন ও সাংস্কৃতিক আদানপ্রদানে সহায়ক হবে| একই সঙ্গেঅসামরিক বিমান পরিবহনের ক্ষেত্রেও অগ্রগতি হবে| .
গুরু পূর্ণিমা উপলক্ষে দেশবাসীকে প্রধানমন্ত্রীর শুভেচ্ছা

নয়াদিল্লি, ১৩ জুলাই, ২০২২ প্রধানমন্ত্রী শ্রী নরেন্দ্র মোদী পবিত্র গুরু পূর্ণিমা উপলক্ষে দেশবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “গুরু পূর্ণিমা উপলক্ষে শুভেচ্ছা জানাই। আজ সকল আদর্শ গুরুর প্রতি কৃতজ্ঞতা প্রকাশের দিন।যাঁরা আমাদের জীবনে অনুপ্রেরণা যুগিয়েছেন, পরামর্শ ও শিক্ষা দিয়েছেন।আমাদের সমাজ জ্ঞান অর্জন ও বুদ্ধিমত্তার উপর অত্যাধিক গুরুত্ব দিয়ে থাকে। প্রার্থনা করি, আমাদের গুরুর আশীর্বাদ ভারতকে নতুন উচ্চতায় পৌঁছে দিক”।